Πανεύκολα σοκολατάκια με μανταρίνι
Τα πιο αρωματικά και ζουμερά σοκολατάκια με μανταρίνι, πανεύκολα και με 3 μόνο υλικά, ό,τι πρέπει για κέρασμα ή, γιατί όχι, να συνοδεύσουν τον ζεστό καφέ σας.
100 - 150 γρ. κουβερτούρα με γύρω στο 50% κακάο, 1/2 κουτ. γλυκού σπορέλαιο, 5 - 6 μανταρίνια χωρίς κουκούτσια
Για να φτιάξουμε τα σοκολατάκια με μανταρίνι λιώνουμε σε μπεν μαρί την κουβερτούρα με το σπορέλαιο, ανακατεύοντας μέχρι να έχουμε μια λεία και γυαλιστερή σος. Αποσύρουμε από τη φωτιά και την αφήνουμε να κρυώσει, αλλά όχι να πήξει.Στο μεταξύ, ξεφλουδίζουμε τα μανταρίνια και τα χωρίζουμε σε φετούλες.Αφαιρούμε τυχόν άσπρες ίνες.Ρίχνουμε τις φετούλες μέσα στη λιωμένη σοκολάτα και ανακατεύουμε απαλά με ένα πιρούνι ώστε να καλυφθούν καλά.Τις βγάζουμε με προσοχή να μην τις τρυπήσουμε και τις αφήνουμε πάνω σε λαδόκολλα να στεγνώσουν, για τουλάχιστον 1 ώρα.Καταναλώνουμε άμεσα τα μανταρινοσοκολατάκια, μέσα σε 2 μέρες το πολύ.
Μανταρίνι,Σοκολάτα,Κεράσματα,Χριστούγεννα,Light,Vegan,Νηστίσιμα,Χορτοφαγικά,Χωρίς γαλακτοκομικά